Se suplimentează autobuzele cu ocazia meciului de baschet U-BT Cluj-Napoca vs London Lions
Se suplimentează mijloacele de transport în comun cu ocazia meciului de baschet U-BT Cluj-Napoca vs London Lions, care va avea loc pe 13 martie.
Cu ocazia meciului de baschet U-BT Cluj-Napoca vs London Lions din sferturile BKT EuroCup, pentru a facilita deplasarea suporterilor dinspre BT Arena spre domiciliu, Compania de Transport Public Cluj-Napoca anunță suplimentarea mijloacelor de transport pe liniile 6, 25, 30, 101 și 102, mâine, 13.03.2024.
U-BT Cluj-Napoca joacă, miercuri, în sferturile de finală ale EuroCup împotriva britanicilor de la London Lions.
Clujenii sunt la un pas de semifinalele BKT EuroCup, însă pentru a ajunge acolo trebuie să o învingă pe London Lions. Partida va începe la ora 19:00, iar ultimele 200 de bilete vor fi puse în vânzare în ziua meciului.